**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMŲJŲ PATALPŲ PANAUDOS SUTARTIES PRATĘSIMO**

2022 m. balandžio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 36 ir 41 punktais bei atsižvelgdama į Plungės specialiojo ugdymo centro 2022 m. kovo 15 d. raštą Nr. S-48, Plungės rajono savivaldybės taryba nusprendžia:

1. Pratęsti iki 2023 m. gegužės 31 d., 2016 m. gegužės 31 d. Savivaldybės turto panaudos sutartį su Plungės pagyvenusių žmonių klubu „Pilnatis“ (teisinė forma – asociacija) Nr. DPS-27 dėl Savivaldybei nuosavybės teise priklausančių ir Plungės specialiojo ugdymo centro patikėjimo teise valdomų negyvenamųjų patalpų, esančių Mendeno g. 4, Plungėje (registro įrašo Nr. 44/494603, pastato unikalus Nr. 6897-5003-5014, pastatas pažymėtas 1C3p, priestatas pažymėtas 2c4p); patalpų pažymėtų indeksais: III-64 (25,75 kv. m), III-65 (25,75 kv. m), bei bendro naudojimo patalpų, pažymėtų indeksais: III-50 (26,52 kv. m), II-79 iki II-85 (16,00 kv. m), visas plotas – 94,02 kv. m.

2. Įgalioti Plungės specialiojo ugdymo centro direktorių parengti ir pasirašyti papildomą susitarimą su Plungės pagyvenusių žmonių klubu „Pilnatis“ prie sprendimo 1 punkte nurodytos turto panaudos sutarties.

Savivaldybės meras

SUDERINTA:

Administracijos direktorius M. Kaunas

Turto skyriaus vedėja Ž. Bieliauskienė

Juridinio ir personalo administravimo skyriaus vedėjas V. Tumas

Kalbos tvarkytoja S. Grigalauskaitė

Sprendimą rengė Turto skyriaus vyr. specialistė I. Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL NEGYVENAMŲJŲ PATALPŲ PANAUDOS SUTARTIES PRATĘSIMO“**

2022 m. kovo 31 d.

Plungė

**1. Parengto teisės akto projekto tikslai.** Pratęsti iki 2023 m. gegužės 31 d., Savivaldybės turto panaudos sutartį su Plungės pagyvenusių žmonių klubu „Pilnatis“ (teisinė forma – asociacija) Nr. DPS-27 dėl Savivaldybei priklausančių ir Plungės specialiojo ugdymo centro patikėjimo teise valdomų negyvenamųjų patalpų, esančių Mendeno g. 4, Plungėje (registro įrašo Nr. 44/494603, pastato unikalus Nr. 6897-5003-5014, pastatas pažymėtas 1C3p, priestatas pažymėtas 2c4p); patalpų pažymėtų indeksais: III-64 (25,75 kv. m), III-65 (25,75 kv. m), bei bendro naudojimo patalpų, pažymėtų indeksais: III-50 (26,52 kv. m), II-79 iki II-85 (16,00 kv. m), visas plotas – 94,02 kv. m, klubo įstatuose numatytai veiklai vykdyti.

**2. Kaip šiuo metu yra sprendžiami projekte aptarti klausimai.** 2022 m. kovo 15 d. Plungės specialiojo ugdymo centras kreipėsi su prašymu pratęsti 2016 m. sudarytą sutartį su Plungės pagyvenusių žmonių klubu „Pilnatis“ vieneriems metams. Administracija parengė sprendimo projektą dėl turto, kurį šiuo metu panaudos teise valdo klubas, panaudos sutarties pratęsimo.

**3. Kodėl būtina priimti sprendimą, kokių pozityvių rezultatų laukiama.** Priėmus tarybos sprendimą, Plungės pagyvenusių žmonių klubas „Pilnatis“ ir toliau galės vykdyti savo veiklą, teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį.

**4. Siūlomos teisinio reguliavimo nuostatos.** Pratęsti vieniems metams 2016 m. gegužės 31 d. Savivaldybės turto panaudos sutartį Nr. DPS-27 su Plungės pagyvenusių žmonių klubui „Pilnatis“.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės specialiojo ugdymo centro prašymu.

**9. Nurodyti, kuri sprendimo projekto pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės specialiojo ugdymo centrui.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengė Turto skyriaus vyr. specialistė Inga Daublienė